SARL-NUUS SONDAG 29 DESEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 


RADIOAMATEUR SLEUTELFIGUUR IN `n SEEREDDINGSDRAMA AAN 
DIE SUID-WESKUS 


OPROEP OM VOORDRAGTE VIR DIE JAARLIKSE AMSAT-RUIMTESIMPOSIUM 


ASTRO-AMATEURS HERSTEL IRS-VERKOELINGSTELSEL IN `n OUK- 
ERSAANDSE RUIMTEWANDELING 


BESTE TYD VAN DIE JAAR VIR DIE MEES GUNSTIGE VOORTPLANT- 
INGSMODUSSE OP BHF 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


RADIOAMATEUR SLEUTELFIGUUR IN `n SEEREDDINGSDRAMA AAN 
DIE SUID-WESKUS 


Trevor Brinch, ZS1TTR, `n lid van HAMNET, die noddkommunikasie-afdeling 
van die Suid-Afrikaanse Radioliga, was die hoofskakel tydens `n seereddings- 
drama, aan die Suid-Westelike kus van Suid-Afrika op Sondag 22 Desember 
2013. 


Op 12:48 op 22 Desember 2013 het die hawe-owreheid van Struisbaai gerappor- 
teer dat hulle 'n Mayday-roep van `n kommersiële vissersboot, die Maverick, op 
29 MHZ gehoor het. hulle kon nie verdere kontak met die Maverick maak nie en 
was onbekend met sy ligging. Verdere inligting verkry deur met ander bote te 
praat wat ook die Maydayroep gehoor het, was dat die Maverick se brandstof 
opgeraak het en reeds vir omtrent vyf uur op die see rondgedryf het. Die Mav- 
erick het, het die Struisbaaihawe om 18:00 Saterdagoggend vir die visgronde 
verlaat het. 


Twee uur nadat die soektog begin het, is onderbroke uitsendings van die Maver- 
ick op 29 MH gehoor, maar kon nie ontsyfer word nie. Trevor Brinch het gehelp 
met sy amateurradiotoerusting en sy ondervinding in die ontvangs van swak ra- 
dioseine. Hy het die ligging van die boot, wat intussen tot in die skeepsvaartroete 
gedryf het, vasgestel. 


Die Maverick was deur die Vodacom Rescuer 7 gevind en daar is gevind dat 
een buiteboordenjin van die boot gestaak het en dat die brandstof uiteindelik 
opgeraak het. Rescue 30 het die boot op sleeptou geneem waar dit vier uur later 
veilig in Struisbaai vasgemeer het. 


Sonder die hulp van SARL-HAMNET sou hierdie operasie tot in die nag geduur 
het, met MRGOGC en soekvliegtuie wat ook sou moes deelneem. 


IS U ONDER 20 EN 'n GELISENSIEERDE RADIOAMATEUR? 


Indien u `n jong radioamateur onder 20 jaar oud is, word u uitgenooi om deel 
te neem aan die debat gedurende jeugweek wat van 10 tot 15 Februarie 2014 
plaasvind. Die debat sal op Dinsdagaand 11 Februarie gehou word, beginnende 
om 19:30. Die onderwerp van bespreking sal wees: “Wat bied amateurradio 
aan jongmense?” Om as 'n paneelspreker in die debat oorweeg te word, stuur 
u gedagtes oor die onderwerp en kontakbesonderhede, insluitende u telefoon- 
nommer, voor 21 Januarie 2014 aan youthweek2014@sarl.org.za. `n Telefoniese 
voorligtingsessie sal `n paar dae voor die gebeurtenis gehou word. Hier is `n 
groot geleentheid om jou debatteervermoë te ontwikkel en om jou idees oor 
waarheen amateurradio op pad moet wees bekend te maak. Vir meer inligting 
aangaande Jeugweek 2014, besoek www.hamradio.org.za. 


OPROEP OM VOORDRAGTE VIR DIE JAARLIKSE AMSAT-RUIMTESIMPOSIUM 


SA AMSAT het aangekondig dat sy jaarlikse simposium oor ruimtekommu- 
nikasie op Saterdag 24 Mei in die Innovation Hub in Pretoria sal plaasvind. 
Voorstelle vir voordragte word nou ingewag. Stuur 'n kort oorsig van die be- 
plande voordrag voor 15 Maart 2014 aan saamsat@intekom.co.za. Outeurs sal 
teen 31 Maart oor die aanvaarding, of nie, van hulle voordragte in kennis gestel 
word. die finale geskrewe voordrag moet teen 30 April ingedien wees en die 
Powerpoint-aanbieding teen 15 Mei. Sluit asb. ook 'n kort GV en 'n foto van 
uself in. 


Registrasie vir die simposium sal op 1 Februarie open. Volg besonderhede op 
www.sarl.org.za. 


NET INDIEN U NIE DIE LISENSIE-AANSOEK-INLIGTING NIE ONTVANG 
HET NIE 


Radioamateurs wat 'n eenjaarlisensie hou word herinner om vorm B te voltooi 
en dit aan OKOSA te stuur. Dit geld ook vir herhalers, bakens en klubroepseine. 
In die heraansoek, doen aansoek om `n vyfjaarlisensie, dit bespaar geld en die 
nodigheid om elke 'n aansoek in te dien. Volle besonderhede en vorm B, kan 
gevind word op www.sarl.org.za. 


MEER TYD OM AAN DIE VIDEOKOMPETISIE DEEL TE NEEM 


Die Suid Afrikaanse Amateurradio Ontwikkelingstrust nooi videograwe om deel 
te neem aan 'n kompetisie waar aantreklike pryse op die spel is. Wees skeppend 
met jou kamera, of selfs slimfoon, en skiet `n kort video van `n opwindende 


amateurradioaktiwiteit in Suid-Afrika. Jy kan die wenner wees van `n 5 watt 
GG MEJ A0 radioboustel ter waarde van R1 300 of een van vele ander pryse. 


Die videoformaat kan AVI, WMV of MPEG met `n minimum resolusie van 320 
X 240 wees. Die lengte van die video moet tussen 3 en 5 minute wees. Die 
onderwerp kan enige iets wees wat die vreugde en opwinding van amateurradio 
weergee. 


Inskrywings moet per Kompakte Skyf (KS) of Digitale Videoskyf (DVS) gedoen 
word en nie per e-pos nie. Stuur jou video aan: Amateurradio Videokompetisie, 
Posbus 90438, Garsfontein, 0042. Die sluitingsdatum was 31 Desember 2013 
maar aangesien baie mense met vakansie is, sal inskrywings tot 31 Januarie 
2014 aanvaar word. Meer inligting is beskikbaar by www.amateurradio.org.za. 


ASTRO-AMATEURS HERSTEL IRS-VERKOELINGSTELSEL IN `n OUK- 
ERSAANDSE RUIMTEWANDELING 


'n Paar van die VSA se ruimtevaarder radioamateurs het finale herstelwerk ge- 
doen aan `n beskadigde verkoelingstelsel van die internasionale ruimtestasie en 
dit met `n rare ruimtewandeling op Oukersaand, Dinsdag 24 Desember. Bill 
Pasternak, WA6ITF, van Amateur Radio Newsline vertel die storie: Dit was die 
tweede ruimtewandeling binne vier dae vir VSA-ruimtevaarders Mike Hopkins, 
KFE5LJG, en Rick Mastracchio, KO5ZTE en slegs die tweede Oukersaandruimte- 
wandeling ooit. 


NASA het verskeie ruimtewandelings beveel ten einde `n kritiese verkoelings- 
telsel van die internasionale ruimtestasie te herstel. Dit was nadat alle nie- 
essensiële toerusting afgeskakel was toe die stelselfout op 11 Desember ontstaan 
het en baie wetenskaplike eksperimente gestaak is. Om die probleem op te los, 
het Mastracchio en Hopkins die foutiewe ammoniakpomp op Saterdag 21 De- 
sember verwyder en `n spaareenheid op 24 Desember gedurende 'n sewe en ʼn 
halfuur uitstappie gemstalleer. 


Volgens NASA het die vervanging stadig gegaan as gevolg van `n wederstrewige 
ammoniak vloeistofpyp wat bevrore vlokke van die uiters toksiese middel reguit 
na die astro-amateurs gespuit het. die ruimtevaarders het gerapporteer dat 
hulle omring was met groot stukke van die materiaal teen toerusting en hulle 
ruimtepakke gebots het. Die ammoniak moes van hulle ruimtepakke af verdamp 
voordat hulle na die binnekant van die IRS kon terugkeer ten einde besoedeling 
van van die tuig te verhoed. 


Maar, aan die einde was dit mens wat oor masjien getriomfeer het. Met hierdie 
sukses sê NASA dat die verkoelingstelsel herstel sal wees en dat alle toerusting 
teen Sondag 29 Desember in werking sal wees. 


BESTE TYD VAN DIE JAAR VIR DIE MEES GUNSTIGE VOORTPLANT- 
INGSMODUSSE OP BHF 


Die maande Desember en Januarie voorsien die mees gunstige modusse vir 
voortplanting op BHF. Hulle is: 'Tropoversterking, 'Tropogeuting, Sporadiese- 


E (enkelhop lokaal en multihop DX), Meteoorstrooiing, SSP DX en natuurlik 
die vier jaarlikse modusse: Vliegtuigstrooiing, Tropostrooiing, DX Mrt. AMA 
en Satelliete. Kyk ook na die buiteblad van die November /Desember-uitgawe 
van Radio ZS. 


SSSP kan moontlik DX-werking na VK en ZL gedurende die somersonstilstand 
en moontlik maak en dalk ook op 50 MHz na PY. 7ZL-stasies is gretig om 
gedurende hierdie tydperk afsprake met ZS-stasies vir 50 MHz te reël. Bob 
Sutton, ZLIRS, sê GG-sleutel loop tans op 50,096 MHz tussen ons sonsopkoms 
en sonsondergang, dus 06:00 SAT to 10:00 SAT en hy stuur 1 kilowatt in `n 11 
element Yagi. ZL?2DX en ZL3ANW sluit by hom aan wat respektiewelik 200 Hz 
hoër en 200 Hz laer as Bob se frekwensie bedrywig is. 


Dus, stuur asb. verslae in en maak ten volle gebruik van hierdie wonderlike BHE- 
tydperk wat oorvleuel met PEARS se nasionale BHF/UHF-kompetisie van 17 
tot 19 Januarie 2014. 


DXGC-LYSTE 


Vandag is die 29ste en hierdie is `n herhinnering dat die afsnudatum vir vir 
die 2013 Jaarlikse en Honneursrollyste is 31 Desember 2013. Dus, indien u van 
voorneme is om op die laaste minuut 'n voorlegging te doen, maak seker dat dit 
'n posstempel van 31 Desember het; dieselfde geld vir LoTW op 31 Desember. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is. Daar is 
'n moontlikheid van M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 85. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Daar 
behoort ook 'n paar vroegaand 6 m openinge te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


18 Januarie 2014 - SARL@Home. 21 Januarie 2014 - Laaste dag vir 
voornemende paneelsprekers om hul kontakbesonderhede te stuur aan youth- 
week2014@sarl.org.za. 31 Januarie 2014 - Laaste dag vir inskrywing van 
amateurvideo. 28 Februarie 2014 - Sluitingsdatum vir Leerling Opstelkom- 
petisie. 15 Maart 2014 - Laaste dag vir instuur van voorstelle vir voorleggings 
vir die 2014 SA AMSAT Ruimtesimposium aan saamsat@intekom.co.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings na Afrikaans, samestelling en redigering deur George Honiball, ZS6NE. 


Dankie dat u geluister het en die beste wense van die nuusredakteurs vir 'n 
voorspoedige en bevredigende nuwe amateurradiojaar en hou vol om die goeie 
nuus in te stuur vir andere om in te deel. 73. 


/EX 


Boodskap Eindig 


Om u e-pos-inskrywing in hierdie poslys te verwyder of te redigeer gaan na 
www.sarl.org.za/members/admin/maildat.asp. 


